
ประกาศองค์การบริหารส่วนตำบลพรุไทย
เรื่อง  ข้อบัญญัติงบประมาณรายจ่ายประจำปี งบประมาณ พ.ศ.๒๕๕๙
...........................................


ด้วยองค์การบริหารส่วนตำบลพรุไทย ได้จัดทำร่างข้อบัญญัติงบประมาณรายจ่ายประจำปีงบประมาณ พ.ศ.๒๕๕๙  เพื่อใช้เป็นข้อบัญญัติงบประมาณรายจ่ายประจำปี งบประมาณ 
พ.ศ.๒๕๕๙ และได้ดำเนินการจัดทำตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ และที่แก้ไขเพิ่มเติม (ฉบับที่ ๓) พ.ศ.๒๕๔๓ โดยได้รับการให้ความเห็นชอบจากสภาองค์การบริหารส่วนตำบลพรุไทย ในการประชุมสมัยสามัญ สมัยที่ ๓ ครั้งที่ ๒ เมื่อวันที่ ๑๔ สิงหาคม ๒๕๕๘  นั้น


บัดนี้  นายอำเภอบ้านตาขุน ได้อนุมัติร่างข้อบัญญัติงบประมาณรายจ่ายประจำปีงบประมาณพ.ศ.๒๕๕๙ แล้ว ตามหนังสืออำเภอบ้านตาขุน ที่ สฎ ๐๐๒๓.๑๖/๑๕๕๘ ลงวันที่ ๔ กันยายน พ.ศ.๒๕๕๘


ดังนั้น  องค์การบริหารส่วนตำบลพรุไทย จึงประกาศใช้ข้อบัญญัติงบประมาณรายจ่ายประจำปี งบประมาณ พ.ศ.๒๕๕๙ เพื่อใช้ในการบริหารราชการขององค์การบริหารส่วนตำบลพรุไทย ต่อไป


จึงประกาศมาให้ทราบโดยทั่วกัน



ประกาศ ณ วันที่  ๑๐ เดือน กันยายน พ.ศ.๒๕๕๘
                          สุทธิศาสตร์   วัฒนชัย                   






(นายสุทธิศาสตร์  วัฒนชัย)





  นายกองค์การบริหารส่วนตำบลพรุไทย
